Atacul Hamas din 7 octombrie, condamnat printr-o fatwa chiar de o figură importantă în Gaza pentru „încălcarea principiilor islamice”
Cel mai respectat savant islamic din Gaza a emis o fatwa care condamnă Hamas pentru atacul din 7 octombrie 2023 asupra Israelului, ce a declanșat războiul devastator pe teritoriul palestinian. Fatwa profesorului Salman al-Dayah, care a fost publicată într-un document detaliat de șase pagini, critică gruparea palestiniană pentru ceea ce el numește „încălcarea principiilor islamice care guvernează jihadul”, scrie BBC.